Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet módosításának 


INDOKOLÁSA:  


Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontja helyi önkormányzati feladatként nevesíti a lakás- és helyiséggazdálkodást. A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény (a továbbiakban: Lakástörvény) konkrétan meghatározza azokat a szabályozási tárgyköröket, amelyekre nézve az önkormányzat rendelkezhet.     

Kiskőrös Város Önkormányzata Képviselő-testületének az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendeletének (a továbbiakban: Lakásrendelet) jelenlegi módosítását a magasabb szintű jogszabályoknak való megfelelés, és a hatékony lakásgazdálkodás biztosítása érdekében a lakbérek mértékének szükségszerű módosítása indokolja.

1. §

 A Lakásrendelet hatálybalépése óta módosult a jogalkotásról szóló 2010. évi CXXX. törvény (a továbbiakban: Jat.), melynek 8. § (2) bekezdés b) pontja lehetővé teszi az önkormányzati rendelet bevezető részének módosítását. A jogszabályszerkesztésről szóló 61/2009. (XII. 14.) IRM rendelet (a továbbiakban: Jszr.) 54. § (1) bekezdése értelmében a nem eredeti jogalkotói hatáskörben megalkotni tervezett rendelet bevezető részében egyértelműen meg kell jelölni a jogszabály egyes rendelkezéseinek a megalkotásához szükséges valamennyi olyan felhatalmazó rendelkezést megállapító jogszabályi rendelkezést, amely alapján a rendeletet kiadják. A fenti jogszabályokkal való összhang biztosítása érdekében a bevezető rész módosítása az összes, konkrét felhatalmazó rendelkezést tartalmazza. 

2. §

A szakasz - a Lakástörvény 31. § (2) bekezdésének megfelelően - a másik lakásban való elhelyezési kötelezettségre vonatkozó újra szabályozó rendelkezést tartamaz.    

3. §

A szakasz a szociális helyzet alapján és a költségelven bérbeadott lakások használatáért fizetendő lakbérek mértékére vonatkozó újra szabályozó rendelkezéseket tartamaz.    

4. §

A szakasszal bevezetésre kerül a lakbérek mértékének 2025. évtől való évenkénti meghatározásának lehetősége. 

5. § 

A szakasz – a Lakástörvény 54. § (1) bekezdésében foglaltakkal való összhang biztosítsa érdekében – az elővásárlási joggal érintett lakások elidegenítésére vonatkozó újra szabályozó rendelkezéseket tartalmaz. Az elidegenítéssel összefüggésben bevezetésre kerül jelzálogjog és annak biztosítására szolgáló elidegenítési és terhelési tilalom, illetve az Önkormányzat elővásárlási jogának ingatlan-nyilvántartásban való bejegyzésének ténye.       


6. § 

A szakasz újra szabályozó rendelkezéseket tartalmaz a jogszabályi környezetnek való megfelelés, illetve az egyértelműség érdekében. 

7. §

A szakasz a hatályon kívül helyező rendelkezéseket tartalmazza.  

8. § 

A szakasz a hatályba léptető rendelkezést tartalmazza. 
